ประกาศองค์การบริหารส่วนตำบลสร้อยฟ้า เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารขององค์การบริหารส่วนตำบลสร้อยฟ้า

ประกาศองค์การบริหารส่วนตำบลสร้อยฟ้า

ประกาศองค์การบริหารส่วนตำบลสร้อยฟ้า
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารขององค์การบริหารส่วนตำบลสร้อยฟ้า[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ
องค์การบริหารส่วนตำบลสร้อยฟ้า จึงจัดระบบข้อมูลข่าวสารส่วนบุคคล
ตามพระราชบัญญัติข้อมูลข่าวสารของราชการ พ.ศ. ๒๕๔๐ ได้ดังนี้

๑.  ประเภทของบุคคลที่มีเก็บข้อมูลไว้
๑.๑ ผู้บริหารองค์การบริหารส่วนตำบล
- นายกองค์การบริหารส่วนตำบล
- รองนายกองค์การบริหารส่วนตำบล
- เลขานุการนายกองค์การบริหารส่วนตำบล
๑.๒ สภาองค์การบริหารส่วนตำบล
- ประธานสภาองค์การบริหารส่วนตำบล
- รองประธานสภาองค์การบริหารส่วนตำบล
- สมาชิกสภาองค์การบริหารส่วนตำบล
- เลขานุการสภาองค์การบริหารส่วนตำบล
๑.๓ พนักงานส่วนตำบล ลูกจ้างประจำ พนักงานจ้าง
- พนักงานส่วนตำบล สังกัดองค์การบริหารส่วนตำบลสร้อยฟ้า
- ลูกจ้างประจำ สังกัดองค์การบริหารส่วนตำบลสร้อยฟ้า
- พนักงานจ้าง สังกัดองค์การบริหารส่วนตำบลสร้อยฟ้า

๒.  ประเภทของระบบข้อมูลข่าวสารส่วนบุคคล
๒.๑ สมุดประวัติ/ก.พ. ๗/แฟ้มประวัติ
๒.๒ ระบบฐานข้อมูลคอมพิวเตอร์

๓.  ลักษณะการใช้ข้อมูลตามปกติ
๓.๑
เก็บไว้เพื่อตรวจสอบประวัติและอ้างอิงสำหรับนายกองค์การบริหารส่วนตำบล
รองนายกองค์การบริหารส่วนตำบล เลขานุการนายกองค์การบริหารส่วนตำบล
ประธานสภาองค์การบริหารส่วนตำบล รองประธานสภาองค์การบริหารส่วนตำบล
เลขานุการสภาองค์การบริหารส่วนตำบล และสมาชิกองค์การบริหารส่วนตำบล
๓.๒ ใช้ในการบริหารงานบุคคลขององค์การบริหารส่วนตำบลสร้อยฟ้า

๔.  วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบฟอร์มขอตรวจดูข้อมูลข่าวสารส่วนบุคคล
๔.๒
คณะกรรมการข้อมูลข่าวสารขององค์การบริหารส่วนตำบลสร้อยฟ้าพิจารณาให้ความเห็นชอบ
๔.๓ นายกองค์การบริหารส่วนตำบล อนุมัติ

๕.  วิธีการขอแก้ไขเปลี่ยนแปลงข้อมูล
๕.๑ การขอแก้ไข วัน เดือน ปีเกิด
ให้ปฏิบัติตามระเบียบสำนักนายกรัฐมนตรีว่าด้วยการขอแก้ไข วัน เดือน ปีเกิด
ในทะเบียนประวัติข้าราชการ พ.ศ. ๒๕๔๘
๕.๒ การแก้ไขเพิ่มเติมรายการในทะเบียนประวัติ
(ก)
รายการเปลี่ยนแปลงหรือเพิ่มเติมที่จะต้องแจ้งให้งานบริหารงานบุคคลทราบ
เพื่อบันทึกในทะเบียนประวัติ
(๑) การผ่านการอบรม ดูงานและการรับเครื่องราชอิสริยาภรณ์
แจ้งการเปลี่ยนแปลง หรือเพิ่มเติมรายการดังกล่าว
โดยแนบสำเนาหลักฐานที่เกี่ยวข้องให้กับเจ้าหน้าที่งานบริหารงานบุคคล จำนวน ๑ ชุด
(๒) การเพิ่มคุณวุฒิการศึกษา
ใช้หลักฐานสำเนาประกาศนียบัตรหรือสำเนาปริญญาบัตร และสำเนาใบแสดงผลการศึกษา (Transcript) จำนวน ๑ ชุด
(๓) การเปลี่ยนชื่อตัว-ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานการเปลี่ยนชื่อตัว ชื่อสกุล พร้อมแนบสำเนาทะเบียนบ้าน
จำนวน ๑ ชุด
(๔) การเพิ่มเติมรายการอื่น ๆ เช่น การได้รับการคัดเลือกเป็นพนักงานดีเด่น
เป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด
(ข) เอกสารหลักฐานที่ส่งให้เจ้าหน้าที่
ต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖

๖.  แหล่งที่มาของข้อมูล
๖.๑ เจ้าของข้อมูลข่าวสารส่วนบุคคล
๖.๒ เอกสารราชการ

ประกาศ
ณ วันที่ ๒๑ กันยายน พ.ศ. ๒๕๕๕
ประชุม
 พิมพ์โดด
นายกองค์การบริหารส่วนตำบลสร้อยฟ้า

ปริยานุช/ผู้จัดทำ
๒๐ พฤศจิกายน
๒๕๕๕

ชาญ/ผู้ตรวจ
๒๒ พฤศจิกายน
๒๕๕๕

[๑] ราชกิจจานุเบกษา
เล่ม ๑๒๙/ตอนที่ ๑๒๗ ง/หน้า ๑๘๓/๑๕ พฤศจิกายน ๒๕๕๕